झारखंड मिथिला मंच दिस सँ 12 अप्रैल के शुरू होय बला मिथिला महोत्सव मे मिथिला के बेटी मैथिली ठाकुर धूम मचेति। इ सांस्कृतिक और साहित्यिक महाकुंभ रांची के ऐतिहासिक हरमू मैदान मे होयत। अंहि मे मिथिला के परंपरा और संस्कार के दर्शन हरमू के संग पूरा रांची करत। मौका पर मिथिला के ख्याति प्राप्त कलाकार रंजना झा, माधव राय संग कलर चैनल के प्रोग्राम राइजिंग स्टार के प्रतिभागी और मिथिलाक बेटी मैथिली ठाकुर के संगेह स्थानीय कलाकार रूपा चौधरी और निभा झा केर अवाज सेहो गूंजत। अंहि महाकुंभ मे साहित्यकार'क अलावा दोसर विद्वान सेहो जुटता।
 By About Mithila Mithila Dharohar - सोमवार, मार्च 20, 2017 कोई टिप्पणी नहींः
'नारी' आब त्याग अपन लाचारी।
 आंगिक धधरा सन जैरते रहु,
आब त्याग अपन लाचारी।
 आब क'लिअ सिंह सवारी,
आब त्याग अपन लाचारी।
 आब त्याग अपन लाचारी।
 By About Mithila Mithila Dharohar - बुधवार, मार्च 08, 2017 कोई टिप्पणी नहींः
मिथिला धरोहर, प्रभाकर मिश्रा : 'पाग' मिथिलाक परंपरा के एकटा प्रतीक अछि। 'पाग' मिथिला मे सम्मानक प्रतीक अछि। 'पाग' मिथिला के पहचानक सेहो प्रतीक अछि। 'पाग, जेकरा पहिर के लोग स्वयं केर गौरवान्वित अनुभव करैत छथि। मिथिलांचल मे अपन अतिथि के सम्मान देबाक लेल हुनका 'पाग' पहिराबय छथि। कवि कोकील श्री विद्यापति सँ ल के आजुक महानुभाव केर बीच सम्मानक रूप मे प्रचलित 'पाग' के अपन विशिष्ट महत्ता अछि।
 ओना त शास्त्र मे एहन कुनो विशेष समय के उल्लेख नय भेटय अछि जे कहल जाय जे फलां समय मे फलां व्यक्ति एकर शुरूआत केलैथ। मुदा अतेक जरूर कहल जा सकैत अछि जे समय के बदलैत चक्र के संगे पागक वर्तमान स्वरूप हमरा सबक सोंझा आयल।
 आजुक पाग बीसवीं सदी के उत्तरार्ध केर देन अछि, जेकरा कुलाचार और लोकाचारक संगे फैशनक रूप मे सेहो अंगीकार क लेल गेल। भले ही चित्रकार अपन कल्पना केर आधार पर कवि कोकिल विद्यापति केर माथ पर एही पाग के देखेने हेथिन।
 मिथिला संस्कृति मे गर्भाधान सँ ल के श्राद्घकर्म धरि सोलह संस्कार के समायोजित कैल गेल अछि। एही संस्कार मे सर्वप्रथम उपनयन संस्कार और ओकर बाद विवाह संस्कार मे पाग केर प्रचलन अछि। पाहिले साठा पाग'क चलन छल, जेकरा अमूमन साइठ हाथक कपड़ा सँ बनायल जाइत छल और एकरा पहिरय वाला स्वयं एकरा अपन माथ पर बांधय छलैथ। मुदा समय बदलल और लोगक सोच सेहो, से पाग अपन प्रारंभिक अवस्था सँ आधुनिक अवस्था मे पहुंच चुकल अछि। मुदा अतेक त जरूर कहल जा सकैत अछि जे पाग आयो भी हमरा सबक संस्कृति के पहचान अछि।
 पहिले कोढि़ला सँ पाग बनय छल, मुदा आब ओ उपलब्ध नय भ पेबाक कारण बत्तीस औंसक कूट सँ पाग'क ढ़ांचा तैयार कैल जाइत अछि, फेर मलमल या सूती कपड़ा सँ ओकरा छाड़ल सजायल जाइत अछि। पाग के उपरी भाग के चनवा कहल जाइत अछि जाहि पर तिकोना कूट लगायल जाइत अछि, जेकरा त्रिफला कहल जाइत अछि। पाग के आगु भाग के आगूक चूनन ओकर नीच्चा मुड़ल भाग के पेशानी आ पाछु के हिस्सा के पिछुआ कहल जाइत अछि।
 मिथिला मे मांगलिक, संस्कृति आ धार्मिक परियोजनक अनुसार अलग - अलग रंगक पाग पहिरबाक परम्परा सेहो अछि, जेना उपनयन संस्कारक अवसर पर पियर पाग, शादी बियाहक शुभ अवसर पर ललका पाग, कुनो तरहक धार्मिक परियोजनक अवसर पर उज्जर रंगक पाग पहिरल जाइत अछि।
 By About Mithila Mithila Dharohar - शनिवार, मार्च 04, 2017 कोई टिप्पणी नहींः
मिथिला धरोहर, प्रभाकर मिश्रा : आखिरकार तीन साल सँ अधर मे लटकल मैथिली फिल्म 'लटकले त गेले बेटा' के शूटिंग सम्पन्न कऽ लेल गेल अछि। अहि फिल्मक निर्माण कार्य जून, 2014 मे सुरु कैल गेल छल, मुदा कुनो कारण सँ अहि फिल्म के पूरा नय कैल जा सकल, और आब अहि फिल्म के पूरा काज सम्पन्न भेल। ब्लू ब्लड प्रोडक्शनक बैनरके अधीन बनल मैथिली फिल्म "लटकले तऽ गेले बेटा" मिथिल दर्शक लेल एही फ़िल्म मे कॉमेडी कऽ संगे चहटगर गीत आ संगीत देल गेल अछि। इऽ फ़िल्म एकटा पूर्ण कॉमेडी कऽ संगे पारिवारिक फ़िल्म सेहो अछि।
 फ़िल्मक निर्माता, निर्देशक संगे राइटर छैथ विक्की चौधरी। फ़िल्मक में मुख्य कलाकारक रूप मे विक्की चौधरी, माधव राय, आरती गुप्ता, रेणुका कार्की, आर. के. दीपक, राघव झा, पिंकी चौधरी, महेंद्र चौधरी, आशुतोष सागर, रामसेवक ठाकुर आदि। गीत लिखने छैथ - प्रदीप पप्पू। फ़िल्म में मधुर आवाज देने छैथ -उदित नारायण झा, पवन नारायण, विकास झा, माधव राय, देवानंद झा, अनुज श्रीवास्तव।
 फ़िल्मक कथा- कॉमेडीकऽ तरका संग एकटा आदमी कऽ दू गोट विवाह भेला के बादक परिस्थिति देखाओल गेल अछि। सम्भव अछि जे इऽ फ़िल्म अहि साल अपनेकऽ नजदीकी सिनेमा घर मऽ रिलीज होयत। फिल्म निमन गीत संगीत, कॉमेडी, सवटा देखैत ई फ़िल्म निश्चित रूप सँ मिथिलाक दर्शक के निमन लागत। मैथिलि प्रेमी सँ आग्रह जे ओ इ फ़िल्म देखैथ, आनन्द लैथ आ मैथिलि फ़िल्मक विस्तार में साझी बनैथ।
 By About Mithila Mithila Dharohar - शनिवार, फ़रवरी 25, 2017 कोई टिप्पणी नहींः
मिथिला धरोहर , सुरसंड (सीतामढ़ी) : सीतामढ़ी के धरती त्रेता युग के बहुते स्वर्णिम इतिहास के समेटने अछि। भारत - नेपाल सीमा पर सीतामढ़ी के सुरसंड मे बाबा बाल्मिकेश्वर नाथ मंदिर सदि सँ आस्था आ विश्वास के केंद्र अछि। यैह कारण अछि जे लोग हिनकर दर्शन करवाके लेल आबैत रहैत अछि। सावन मे एतय भारत-नेपाल के श्रद्धालु के नमहर भीड़ लागल रहैत अछि। बाबा केर जलाभिषेक पटना के गंगा जल सँ सेहो होइत छैन। त्रेता युग मे महर्षि बाल्मिकी के तपस्या सँ खुश भ के भगवान भोले नाथ हुनका दर्शन देने छलैथ। जाहि स्थल पर महर्षि बाल्मिकी तप केने छलैथ, ओहि स्थान पर धरती सँ महादेव कऽ केर दुर्लभ शिवलिंग उत्पन्न भेल छल। बाल्मिकी के तपक उपरांत उत्पन्न भेलाक कारणे हिनक नाम बाल्मिकेश्वरनाथ महादेव पड़लनी।
 मंदिरक इतिहास : इ इलाका मिथिला राज्य के अधीन छल, इलाका मे राजा विदेह के शासन छल। हिनकर राज्य मे डाकू रत्नाकर त्राहिमाम मचा क रखने छल। यैह दौरान डाकू रत्नाकर राजा विदेह के खजाना लूटबाक रणनीति बनेलक। राजा के गुप्तचर राजा के एकर सूचना देलक। ताहि उपरांत राजा अपने डाकू सँ भेंट करबाक निश्चय लेलैथ। राजा प्रहरी के भेश धारण कऽ खजाना के सुरक्षा करय लगला। एक दिन डकैत ऐल और प्रहरी के रूप मे तैनात राजा विदेह के बैंध लूटपाट करय लागल। राजा डाकू रत्नाकर सँ पूछलनी जे तु डकैती केकरा लेल करय छं ? डाकू बाजल जे हमर परिवार हमरा संगे अछि। राजा डाकू के कहलक जे तु अपना परिजन सँ पूइछ के आबय, जे कि ओ तोहर अहि कुकर्म मे शामिल छउ, डाकू रत्नाकर जेखन घर लौटल तऽ पत्नी समेत सब परिजन पाप मे सहभागिता सँ इंकार कऽ देलक।
 विचलित भऽ के डाकू राजा लग पहुंचल और राजा के कहला पर मोक्ष प्राप्त करबा के राह पर निकैल परल। डाकू रत्नाकर बीस - पच्चीस किमी के दूरी तय कऽ अहि स्थान पर तकरीबन 60 वर्ष धरि तप करैत रहल। डाकू रत्नाकर के पुरा शरीर मिट्टी सँ दैब गेल और शरीर मे (बाल्मिकी) दीमक लागि गेल। अहि बीच राजा अपन पत्नी आ बच्चाक संग भ्रमण पर निकललैथ जेतय एकटा टीला के देख कऽ हुनक पुत्री शक्ति स्वरूपा अंगुरु माइर् देलक। जाहि सँ खून निकलय लागल। राजा खून देखलनी तऽ आश्चर्य भेला। मिट्टी हटेलनी तऽ देखलैथ जे किओ तप मे लीन अछि। एकर बाद राजा अपन पुत्री शक्ति स्वरूपा के तपस्या खत्म भेला तक तपस्वी के देखभाल के निर्देश देलनि। वर्षो उपरांत भगवान भोले नाथ तपस्वी डाकू रत्नाकर के दर्शन दऽ के हुनक सुंदर काया लौटा देलनि। तपस्या करबा के कारण डाकू रत्नाकर के बाल्मिकी के नाम भेटलनि बाल्मिकी संस्कृत शब्द अछि, जेकर हिंदी मे अर्थ दीमक होइत अछि। बाल्मिकी के अहि तप स्थल सँ विशाल शिवलिंग भेटल जेकर नामाकरण बाल्मिकेश्वरनाथ महादेव भेल। अहि शिवलिंग के पूजा अर्चना भगवान श्रीराम सेहो केने छलैथ।
 विचलित भऽ के डाकू राजा लग पहुंचल और राजा के कहला पर मोक्ष प्राप्त करबा के राह पर निकैल परल। डाकू रत्नाकर बीस - पच्चीस किमी के दूरी तय कऽ अहि स्थान पर तकरीबन 60 वर्ष धरि तप करैत रहल। डाकू रत्नाकर के पुरा शरीर मिट्टी सँ दैब गेल और शरीर मे (बाल्मिकी) दीमक लागि गेल। अहि बीच राजा अपन पत्नी आ बच्चाक संग भ्रमण पर निकललैथ जेतय एकटा टीला के देख कऽ हुनक पुत्री शक्ति स्वरूपा अंगुरु माइर् देलक। जाहि सँ खून निकलय लागल। राजा खून देखलनी तऽ आश्चर्य भेला। मिट्टी हटेलनी तऽ देखलैथ जे किओ तप मे लीन अछि। एकर बाद राजा अपन पुत्री शक्ति स्वरूपा के तपस्या खत्म भेला तक तपस्वी के देखभाल के निर्देश देलनि। वर्षो उपरांत भगवान भोले नाथ तपस्वी डाकू रत्नाकर के दर्शन दऽ के हुनक सुंदर काया लौटा देलनि। तपस्या करबा के कारण डाकू रत्नाकर के बाल्मिकी के नाम भेटलनि बाल्मिकी संस्कृत शब्द अछि, जेकर हिंदी मे अर्थ दीमक होइत अछि। बाल्मिकी के अहि तप स्थल सँ विशाल शिवलिंग भेटल जेकर नामाकरण बाल्मिकेश्वरनाथ महादेव भेल। अहि शिवलिंग के पूजा अर्चना भगवान श्रीराम सेहो केने छलैथ।
 पूजाके विधान आ चढ़ावाः एतय भोलेनाथ के पुजा के विधान अत्यंत सरल अछि। कनैल के फुल, धतूरा आ गंगा जल तथा अन्य नदी के जल। बस यैह अछि बाबा के चढ़ावा।
 केना जायब : सीतामढ़ी रेलवे स्टेशन सँ तकरीबन 25 आ बस पड़ाव सँ 27 किमी के दूरी पर सुरसंड मे अछि इ शिवलिंग। एतय जेबाक लेल बस सेवा अछि एकर अलावा निजी वाहन सँ सेहो पंहुचल जा सकैत अछि।
 रुकबाक लेल : ओना त तो सुरसंड मे रुकबा के लेल कतेको होटल अछि, एकर अलावा मंदिर परिसर मे विश्रामालय सेहो अछि।
 By About Mithila Mithila Dharohar - शुक्रवार, फ़रवरी 24, 2017 कोई टिप्पणी नहींः
मिथिला धरोहर : उमा फ़िल्म प्रोडक्शन आ कांति प्रोडक्शन केर बैनर तौर निर्मित दहेज प्रथा पर आधारित नारी के सशक्त बनाबय बला अहि मैथिली फिल्म दूल्हा चोर Maithili Film Dulha Chor निर्माता सुप्रसिद्ध भजन गायक एन के झा 'श्याम जी' आ महेश मिश्रा छथि। कतेको धारावाहिक आ फिल्म के सुप्रसिद्ध निर्देशक विरेन्द्र पासवान अहि फिल्म के निर्देशक छथि। जेखनकि लेखक मनीष चौधरी, संकलन ज्ञानेन्द्र सिंह, छायांकन संजय सिंह, नृत्य संतोष कुमार छथि। जेखनकि पार्श्वगायन पद्मश्री उदित नारायण झा, श्याम झा, पुष्पा लता, आ अलका झा केने छथि।
 फिल्मक मुख्य कलाकार छथि कुमार घनश्याम, कल्पना शाह, प्रतिभा पाण्डेय, अरुण गिरी, फूल सिंह, विजय झा, अवधेश सिंह, अरुण सिंह उमाकांत राय आदि। अहाँक बता दी जे उक्त मैथिली फिल्म के सेंसर बोर्ड बिना कुनो काट छटाक यु/ए सर्टिफिकेट प्रदान केलक अछि। समाज के सन्देश देबय वला आ नारी सशक्तिकरण के नव दिशा प्रदान करय वला अहि मैथिली फिल्म के भोजपुरी मे सेहो प्रदर्शित कैल जायत।
 मिथिलाक मोस्ट वेटेड मैथिली फ़िल्म "दूल्हा चोर" के प्रदर्शन Youtube पर क देल गेल अछि। और एखन धरि लाखो लोग देख चुकल छथि।
 By About Mithila Mithila Dharohar - मंगलवार, फ़रवरी 14, 2017 कोई टिप्पणी नहींः
मिथिला धरोहर : दिल्ली के लाल किला सँ दरभंगा राज के किला ( Darbhanga Kila ) के दीबार नौ फीट ऊंचगर अछि। एकरा रामबाग पैलेस सेहो कहल जाइत अछि। किला के वास्तुकारी मे फतेहपुर सीकरी के बुलंद दरबाजा के झलक देखाइत अछि। मिथिला नरेश कामेश्वर सिंह के पास किला नय छलनी। तत्कालीन अंग्रेजी हुकुमत मिथिलांचल के पूर्ण राज्यक दर्जा नय द रहल छल। एकरे हासिल करवाक इरादा सँ किलाबंदी शुरू कैल गेल छल।
 किला के दिबारक निर्माण लाल ईंट सँ कैल गेल अछि। करीब 85 एकड़ भूखंड के दीबार तीनो दिशा के घेरने रखाने अछि। लंबाई लगभग 500 मीटर अछि। वॉच टावर और गार्ड हाउस सेहो अछि। किला के मुख्य द्वार जेकरा सिंहद्वार कहल जाइत अछि पर वास्तुकला सँ दुर्लभ दृश्य उकेरल गेल अछि। किला के भीतर दिबारक चारु दिस खदाइर (खाई) के निर्माण कैल गेल छल। ओहि समय खदाइर मे बराबर पैइन रहय छल। एना किला आ वस्तुतः राज परिवारक सुरक्षा के लेल कैल गेल छल।
 भारत सरकार के पुरातत्व विभाग 1977-78 मे अहि किला के सर्वेक्षण सेहो केने छल, तहन एकर ऐतिहासिक महत्वता के स्वीकार करैत किला के तुलना दिल्ली के लाल किला सँ केने छल।
 By About Mithila Mithila Dharohar - गुरुवार, फ़रवरी 09, 2017 कोई टिप्पणी नहींः
मिथिला धरोहर : मूल रूप सँ बेनीपट्टी प्रखंड के उड़ेन, बनकट्टा निवासी मैथिली ठाकुर केर प्रारंभिक संगीतक शिक्षा अपन दादा श्री बच्चा ठाकुर आ पिता रमेश ठाकुर सँ भेटल अछि। ग्रामीण परिवेश मे पलल-बढल मैथिली ठाकुर वर्तमान मे द्वारिका, दिल्ली मे अपन परिवार के संगे रहय छथि। मैथिली केर बचपने सँ संगीत सँ बड़ लगाव रहल अछि। एखन हिनक पढ़ाई बाल भवन इंटरनेशनल स्कुल, द्वारिका (दिल्ली) मे भ रहल अछि।
 मैथिली दिल्ली सरकार दिस सँ होमय वला वार्षिक समारोह मे पांच बेरा प्रथम पुरस्कार प्राप्त क चुकल छथि। जनवरी 2016 मे ओ अखिल भारतीय स्तर के टीवी कार्यक्रम आई जीनियस मे प्रथम पुरस्कार जीतल छलि। अहिसँ पहले ओ सोनी टीवी के सिंगिंग रियलिटी शो इंडियन आइडल जूनियर (2015) और जी टीवी के शो सारेगामापा लिटिल चैंप मे अपन प्रतिभा देखा चुकल छथि।
 मैथिलि के एखन धरि संगीत के क्षेत्र मे "मैथिलि सांस्कृतिक पुरस्कार" सहित बहुते रास अवार्ड भेट चुकल अछि। मैथिली के मधुर आवाज मे यूनिवर्सल म्यूजिक के द्वारा रिकॉर्ड कैल गेल 'या रब्बा' नामक एकटा एल्बम सेहो आबि चुकल अछि।
 एक बेर फेर सँ कलर्स टीवी पर 4 फरवरी सँ शुरू होमै बला सिंगिंग रियालटी शो 'राईजिंग स्टार' मे मिथिलाक बेटी मैथिली ठाकुर अप्पन आवाज से सभ के दिल जीतती। शनि-रविक रात्रि के 9 बजे सँ शुरू होमै बला एहि सिंगिंग रियालटी शो मे ऑडियन्स द्वारा कायल गेल वोटिंग ऑनलाइन होयत, जे की कलर्स टीवी चैनल के एंड्राइड अप्प के जरिये कैल जा सकत।
 By About Mithila Mithila Dharohar - रविवार, फ़रवरी 05, 2017 कोई टिप्पणी नहींः
मिथिला धरोहर : मिथिला नरेश केर सभा मे हुनक बचपन'के मित्र परदेश ऐल छल। नरेश हुनका अपन अतिथि कक्ष मे लऽ गेलैथ। ओ अपन मित्र के खूब आवभगत केलैथ। अचानक मित्र के नजैर दीवार पर लागल एकटा चित्र पर गेलनि। चित्र खरबूजा के छल। मित्र बजला - कतेक सुंदर खरबूजा अछि। बहुते दिन सँ खरबूजा खाय लेल कि, देखयो लेल नय भेटल? अगिला दिन मित्र यैह बात दरबार मे दोहरेला। मिथिला नरेश दरबारि दिसन देख कऽ कहलखिन- कि अतिथि के इ मामूली सन इच्छो पूरी नय कैल जा सकैत अछि?
 सबटा दरबारी, मंत्री, पुरोहित खरबूजा के खोजय मे लाइग गेला। बाजार'क कोना-कोना छान मारल गेल, गाम मे सेहो ताकल गेल। गाँव बला इ बात सुइन हंसैत छल जे एही सर्दी कऽ मौसम मऽ खरबूजा कतय भेटत।
 जेखन सब थाइक गेल तखन एकटा दरबारी व्यंग्य सँ कहलैथ - महाराज, अतिथि के इच्छा गोनू झा टा पूरा कऽ सकैत छथि। स्तय अछि हुनका खेत मे अहिओ समय बहुते रास रसगर खरबूजा लागल हैत।
 मिथिला नरेश गोनू झा दिसन देखलैथ। नरेश केर आज्ञा मानैत गोनू झा किछ दिनक समय मांगलनी फेर किछु उपाय सोचैत दरबार सँ चैल गेला।
 किछ दिन बीतला के बादो गोनू झा दरबार मे नय एला। पुरोहित कहलैथ- कतउ डैर के गोनू झा राज्य छोइड़ के तऽ नय चैल गेला।
 एक दिन भोरे जेखन मिथिला नरेश अपन मित्रक संगे बागिचा मे टहैल रहल छला तहन गोनू झा कतेको सेवक कऽ संग एला। सब गोटे मिथिला नरेश के प्रणाम केलैथ। सेवक कऽ संगे आनल गेल टोकना जमीन पर राईख देल गेल। ओहिमे खरबूजा छल।
 इ देख नरेश खुश भऽ उठला। हुनक मित्र कहलनि जे आय वर्षों उपरांत अतेक नीक खरबूजा देख रहल छी। मिथिला नरेश सेवक सँ हाँसू आ थाड़ी अनबाक लेल कहलैथ तऽ गोनू झा बजला- क्षमा करब महाराज, अहाँ के अतिथि कहने छलैथ जे वर्षों सँ खरबूजा नय देखलो ताहि लेल इ खरबूजा खेबाक लेल नय, देखबाक लेल अछि। इ माटिक बनल अछि। नरेश सहित सब दरबारी गोनू झा केर चतुराई पर दंग रैह गेला। गोनू झा केर चतुराई पर मित्र सेहो जोर सँ हैंस परला- वाह गोनू झा, बुझु हम खरबूजा देखबे नय केलौ, खायो लेलौं।
 मिथिला नरेश गोनू झा के हुनक चतुराई के लेल ढेर रास इनाम दैइत हुनका शाबाशी देलैथ जे अहाँ सचमुच अहि दरबार के अनमोल रत्न छी, अहाँ अपन सूझबूझ सँ आय हमर मित्र के इच्छा पूरा भऽ सकल।
 By About Mithila Mithila Dharohar - शुक्रवार, जनवरी 20, 2017 कोई टिप्पणी नहींः
मिथिला धरोहर : दरभंगा जिला मे स्थित चंद्रधारी संग्रहालय मे बहुते बहुमूल्य धरोहर सुरक्षित राखल गेल अछि। एतय ब्रह्मा के दुर्लभ पांचजन्य शंख अछि। दांया दिस मुंह वला दक्षिणवर्ती शंख अछि। 24 तरहक हीरा अछि। एकटा एहन अंगूठी सेहो अछि, जेकरा पहिरला सँ शरीर के तापमान'क जानकारी भेटैत अछि। हीरा जडि़त शिव विद्या यंत्र, श्रीचक्र, एकमुखी रुद्राक्ष समेत सोना के बहुते सिक्का अछि। अहि ठामक धरोहर के लिस्ट एतय पूरा नय होइत अछि।
 एतय महज एक इंच के रामायण, दुर्गा सप्तशती आ कुरान सेहो राखल गेल अछि। अहि पुस्तक के लेंसे टा सँ पढ़ल जा सकैत अछि। एतय बहुते अन्य दुर्लभ चीज सेहो अछि, जेकरा देखला सँ समृद्ध विरासत के स्मृति जीवंत भऽ उठैत अछि। संग्रहालय के विशेष दीर्घा मे राखल एक इंच के तीनो धार्मिक ग्रंथ (रामायण, दुर्गा सप्तशती आ कुरान) के लंबाई आ मोटाई मात्र एक इंच अछि। अहिमे रामायण आ दुर्गा सप्तशती केर सबटा अध्याय और कुरान कऽ सबटा आयत समाहित अछि। लेखक अचलाईनाथ योगी जी पूरा ग्रंथ के एही तरहे समायोजित केने छथिन जे देखय बला आश्चर्यचकित रैह जाइत छथि। अहिक प्रकाशन बनारस'क गोरखानंद पुस्तकालय सँ भेल अछि।
 चंद्रधारी संग्रहालय के स्थापना 7 दिसंबर 1957 के कैल गेल छल। पहिले एकर नाम मिथिला संग्रहालय पड़ल। बाद मे मुख्य दाता मधुबनी जिला के रांटी ड्योढ़ी के जमींदार बाबू चंद्रधारी सिंह केर नाउ पर एकर नामकरण भेल। हुनका सँ भेटल कलाकृति आ धरोहर सँ एकर निर्माण कैल गेल छल। एतय 11 दीर्घा मे पुरातात्विक आ कलात्मक कृतिं प्रदर्शित अछि। आम दर्शक लेल दस सँ चाइर बजे धरि संग्रहालय खुजल रहैत अछि।
 संग्रहालय मे देश के कतेको हस्ति के आगमन भऽ चुकल अछि। दरभंगा के महाराजा कामेश्वर सिंह खुद धरोहर के अवलोकन कऽ चुकल छथि। पूर्व प्रधानमंत्री लाल बहादुर शास्त्री, इंदिरा गांधी, पूर्व राष्ट्रपति डॉ. जाकिर हुसैन, लोकनायक जयप्रकाश नारायण आ हुनक पत्नी प्रभावती, पूर्व मुख्यमंत्री डॉ. श्रीकृष्ण सह, कर्पूरी ठाकुर, पूर्व राज्यपाल डॉ. एआर किदवई, डॉ. एलपी शाही, जगन्नाथ कौशल आदि एकर मुआयना कऽ चुकल छथि।
 By About Mithila Mithila Dharohar - शनिवार, जनवरी 14, 2017 कोई टिप्पणी नहींः